GiliGold/VAD_KnessetCorpus huggingface dataset:
יפעת שאשא ביטון: זה לא משנה עכשיו מי הסכים.
יפעת שאשא ביטון: שיצביעו נגד.
שחר סומך: אני רק מציפה שזה חוזר אחר כך לוועדת השרים.
יפעת שאשא ביטון: ואני רק מציפה שאני אומרת לך – זה לא יקרה.
יפעת שאשא ביטון: זה לא משנה עכשיו.
יפעת שאשא ביטון: ועדת השרים תצטרך להתיישר עם מה שאנחנו ביקשנו מהסיבה הפשוטה: אני רוצה שוועדת השרים תוציא הודעה שהיא מכירה בחינוך חינוכי – היא קוראת למעון "בית עסק", היא משווה את הילדים לתמ"א 38, ומדברת אתי על עניינים של קניין.
יפעת שאשא ביטון: תקשיבו, חברים.
יפעת שאשא ביטון: הסיפור הוא – אנחנו מדברים על חיים של ילדים.
יפעת שאשא ביטון: אם מישהו עדיין לא הבין את זה שם אז אני מוכנה לבוא ולדבר אתו על זה, להציג את זה בפניו.
יפעת שאשא ביטון: זה חיים של ילדים, וזה אומר שאנחנו כאן כדי לתת לילדים את ההגנה המרבית לא כי מישהו חלם על זה בלילה אלא כי היו מספיק מקרים שהביאו אותנו לשולחן הזה והסבירו לנו יפה מאוד שאם אנחנו לא נעשה את המהלך הזה יהיו ילדים שנמצאים בשטח שימשיכו להיפגע.
יפעת שאשא ביטון: לכן אנחנו כאן, והילדים האלה לא משווים לשום עסק אחר ולשום תמ"א כזו או אחרת.
יפעת שאשא ביטון: הילדים האלה – אנחנו חייבים להגן עליהם.
יפעת שאשא ביטון: לכן אני אומרת: לא יהיה פה 50^, לא משנה מי הסכים לזה ומי לא.
יפעת שאשא ביטון: אני מבקשת שמשום שאנחנו מדברים על מוסד חינוכי – אנחנו בכלל רצינו 100%, ואנחנו מוכנים לקבל את הגמישות של הרגולציה לא כדי לאפשר לראש הממשלה לא לתת רגולציה אלא כדי לאפשר להורים שבאמת, מתוך תפיסת העולם שלהם לא רוצים שתהיה מצלמה, אז שלא תהיה מצלמה.
יפעת שאשא ביטון: אנחנו שם רק בשבילם.
יפעת שאשא ביטון: אני מבקשת שזה יחזור לוועדת השרים או שתנסו לפתור את זה לפני השבוע הבא כדי שנכריע בסוגיה.
שחר סומך: אני אנסה, אבל העיקרון שהשרים ביקשו לקבוע שבמקרים עם רגישות כזו – שהרוב קובע.
שחר סומך: לא רוב מוחלט, אלא - - -
יעל לינדנברג: אמנם ועדת השרים דיברה על הנושא הזה.
יעל לינדנברג: עקב התנגדות שעלתה ממשרד רוה"מ בסופו של דבר החליטה הוועדה על 50%.
יעל לינדנברג: הצעת החוק אמורה לחזור לפי החלטת הוועדה - - -
יפעת שאשא ביטון: היא תחזור עם 80% ואני רוצה שוועדת השרים תצא לעם עם הודעה: מבחינתנו הילדים זה עוד איזה שהוא קניין או עוד איזושהי תמ"א.
יפעת שאשא ביטון: אנחנו רוצים שיהיה רוב סביר.
יפעת שאשא ביטון: חבר'ה, אנחנו לא מקבלים את זה.
יפעת שאשא ביטון: הז צריך להיות 100%.
יפעת שאשא ביטון: הגמישות של 80% היא כי אנחנו מקבלים את האיזונים של שרת המשפטים ואני הולכת אתה בעניין הזה כדי לאפשר באמת להורים שנמצאים במקום אחר בתפיסת העולם שלהם לקיים את זה, אבל אני לא פותחת את זה.
יפעת שאשא ביטון: אני גם לא רוצה שזה יהיה פתוח ללחץ כי כשאנחנו אומרים רוב והוא לא רוב מוחלט – אני אומרת לכם, יבואו מנהלי המעונות ויפעילו לחץ.
יפעת שאשא ביטון: הרי לא בעיה לגייס מחצית מההורים.
יפעת שאשא ביטון: יפעילו לחץ בכל מיני דברים כדי שזה לא יקרה.
יפעת שאשא ביטון: אני לא משתפת פעולה עם זה.
שחר סומך: פה אני אומרת האינטרס של הגורם שאמור הכי לרצות להגן על הילדים, זה הגורם שאת מאפשרת לו גם לסרב - - - אנחנו לא אומרים – מנהל הגן, אתה יכול להכשיל - - -
יפעת שאשא ביטון: את מפעילה לחץ.
יפעת שאשא ביטון: את יודעת מה עשו לי עם הצהרונים?
יפעת שאשא ביטון: אלה שיצאו בתל אביב וצעקו הם הראשונים שהצליחו להפעיל עליהם לחץ ולהפחיד אותם שאם הם הלכו עם חוק הצהרונים – הם יקבלו שירות פחות טוב.
יפעת שאשא ביטון: אז אני מכירה את המניפולציות העסקיות על ההורים.
יפעת שאשא ביטון: נוגעים להם במקום הכי רגיש, הכי רגיש, בדבר הכי יקר להם.
יפעת שאשא ביטון: אני לא אתן לזה יד.
יפעת שאשא ביטון: אני המחוקק, אני קובעת שיש חוק במדינת ישראל.
יפעת שאשא ביטון: הוא צריך לחול על כולם.
יפעת שאשא ביטון: אני מחריגה את השוליים, אני לא מחריגה חצי.
יפעת שאשא ביטון: אין שום חוק במדינת ישראל שמחריג חצי.
שחר סומך: האוטונומיה של ההורים היא – והם הגורם שהכי אמור לרצות להגן על הילדים, ברגע שהם ברוב - - -
יפעת שאשא ביטון: את לא תמימה, נכון?
יפעת שאשא ביטון: עכשיו אני מפעילה מעון.
יפעת שאשא ביטון: יש מצוקה של מעונות, בואו נגיד את האמת.
יפעת שאשא ביטון: יש מצוקה של מסגרות.
יפעת שאשא ביטון: את תגיעי אלי ואני אגיד – אם אתם רוצים פה מצלמה, אני סוגרת.
יפעת שאשא ביטון: ההורים האלה צריכים לעבוד, הם קהל שבוי.
יפעת שאשא ביטון: ואת יודעת איפה זה יקרה?
יפעת שאשא ביטון: במקומות שהכי מועדים לפורענות, לא במקומות של אנשים שאין להם מה להסתיר.
יפעת שאשא ביטון: אז אני גם לא נותנת להורים את המענה ברמת מדינה, כי זה לא נמצא במשרד החינוך וזה לא חוק חינוך חובה, גם לא מאפשרת את מספר המסגרות כדי שיתנו מענה לכל ההורים, ואני גם עכשיו תופסת את ההורים שכבר נמצאים אצלי בידיים ומפעילה עליהם לחץ ואיומים.
יפעת שאשא ביטון: עזבי, זה לא עובד.
יפעת שאשא ביטון: אני אומרת לך, זה יעמיד לנו הרבה מאוד הורים במצב שהוא בלתי אפשרי והם יהיו ההורים הכי מודאגים דרך אגב, כי הם יידעו שיש סיבה טובה למה הם לא רוצים מצלמות שם.
שחר סומך: אני מבינה ומשקפת שכרגע זה מנוגד לעמדת הממשלה.
יפעת שאשא ביטון: אם הממשלה לא רוצה לבוא אתי בסיג ושיח – אין בעיה, אני משאירה את זה 80%.
יפעת שאשא ביטון: הם רוצים לדון בזה?
יפעת שאשא ביטון: אמרתי: המקסימום שאני מוכנה לרדת אליו זה 70% מהסיבה הפשוטה שאני רוצה שיהיה שם רוב מוחלט, וגם עם זה אני לא אחיה בשלום.
שחר סומך: השאלה אם את רוצה שאני עכשיו אצל לעשות שיחת טלפון.
יפעת שאשא ביטון: עד יום שני?
שימרית שקד גיטלין: אם זה היה לפי בקשה שלהם, אז כדאי שהיא תהיה פה.
יפעת שאשא ביטון: בואי נסכם שאנחנו סוגרים את זה.
יפעת שאשא ביטון: יש שלושה דברים, אני אומר בסוף הדיון, שאנחנו נבוא רק לשינויים טכניים, אנחנו נתפור אותם במשך השבוע הקרוב.
יפעת שאשא ביטון: זה יהיה אחד מהם.
יפעת שאשא ביטון: אני מוכנה לנהל שיח עם משרד ראש הממשלה, אבל זה חייב להיות רוב מוחלט.
שירן יחיא: בנושא הזה של מי יכול להתנגד אנחנו רוצים להעלות את האופציה של מי רשאי.
שירן יחיא: יש גנים שכיום מעוניינים לצפות – הצוות רוצה לצפות on line, ההורים רוצים לצפות - - -
יפעת שאשא ביטון: זה לא יקרה, זה לא חלק מהחוק.
יפעת שאשא ביטון: היינו שם, לא היית כשדנו בזה.
יפעת שאשא ביטון: אני לא אמחזר לך עכשיו שורה ארוכה של דיונים למה לא וגם היום דיברנו על זה כשדיברנו על 7(3) או 7(2).
שירן יחיא: אם מחריגים את מי אפשר להתנגד לראות – למה אי אפשר - - -
יפעת שאשא ביטון: לא יהיה שידור on line.
יפעת שאשא ביטון: אפילו צפייה למנהלים לא נתנו, אז את רוצה עכשיו - - -
שירן יחיא: כי כמו שאת אמרת - יש תפיסה, יש אנשים שהתפיסה שלהם היא אחרת ואם כולם פה אחד - - -אם זה הגן ואם היא מנהלת אותו ככה, למה לא לתת להם גם את האפשרות הקיימת הזו, שזה משהו שהיה קיים עד היום, ואנחנו לוקחים את זה ממקומות מסוימים – בגלל זה הלכו לגנים הספציפיים האלה.
יפעת שאשא ביטון: את צודקת, אגב, אני בתפיסה האישית המקצועית שלי לא חושבת שזה נכון לעשות מהלך כזה, אבל גם מבחינה משפטית זה לא עובר.
יפעת שאשא ביטון: אני שוב מבקשת ממך – יש את הפרוטוקולים של הישיבות הקודמות, יש שידורים של הוועדה, תוכלי לקבל תשובות מפורטות, כולל הוויכוחים שהיו כאן סביב השולחן.
יפעת שאשא ביטון: היו כאלה שייצגו את הגנים האלה שמשדרים on line, אנחנו כבר לא שם, אנחנו כבר אחרי.
שימרית שקד גיטלין: אנחנו עוברים לסעיף התחילה.
שימרית שקד גיטלין: כאן אני מבינה שמשרד המשפטים הציע הצעה חדשה ממה שהיתה בדיון, ממה שסוכם אתך העליתי את זה על הכתב.
שימרית שקד גיטלין: הבקשה של משרד המשפטים היתה להקדים את התחילה ל-1 לספטמבר, 2019 – זו היתה הבקשה שלהם – זה יתחיל לחול על כל המעונות שלא היו מותקנות בהם מצלמות ביום הפרסום של החוק, ב-1 לספטמבר, 2019.
שימרית שקד גיטלין: אבל הסעיפים 9,14 ו-15 – שה אומר סעיף העונשין ושני הסעיפים שבעצם נותנים את זה כתנאי לקבלת הרישיון, את המצלמות, ייכנסו לתוקף בכל זאת ב-1 בספטמבר, 2020.
שימרית שקד גיטלין: המשמעות היא: עונות יום שבעצם כן היו מותקנות בהן מצלמות ביום פרסום החוק הזה, הוראות החוק הזה מתחילות לחול עליהן ב-1 בספטמבר, 2020.
שימרית שקד גיטלין: זאת אומרת שיש לנו מועד קובע אחד שזה - - -
קרן אוחנה איוס: לא.
קרן אוחנה איוס: מי שיש לו מצלמה הוא מ-19.
שימרית שקד גיטלין: מי שיש לו מצלמות – מתחיל ב-2020.
שימרית שקד גיטלין: הרגע הקובע הוא מיום פרסום החוק.
שימרית שקד גיטלין: ביום שהתפרסם החוק, מי שיש לו מצלמות בעצם לא חייב בהתקנת מצלמות עד 2020.
שימרית שקד גיטלין: זאת אומרת – הוא ירצה, ישאיר אותן, ירצה – יוריד אותן.
שימרית שקד גיטלין: הוא לא חייב.
שימרית שקד גיטלין: זו המשמעות.
שימרית שקד גיטלין: המשמעות של החוק היא בעצם שהחוק חל עליו מ-1 בספטמבר, 2020.
שימרית שקד גיטלין: מעונות שלא היו להם מצלמות ביום פרסום החוק חייבים בהתקנת מצלמות מ-1 בספטמבר, 2019.
שימרית שקד גיטלין: זו היתה הצעת משרד המשפטים.
יפעת שאשא ביטון: אני אעשה סדר.
יפעת שאשא ביטון: הסיפור היה לגבי תחולת החוק והיה שיח על תקופת הסתגלות של שלוש שנים, זאת אומרת, שאנחנו נותנים את התקופה מיום פרסום החוק או מיום תחולת החוק ועוד שלוש שנים עד שהחוק הופך לחובה.
יפעת שאשא ביטון: ואז בא משרד המשפטים ואומר – רגע, אנחנו מחילים חוץ מהעניין של חובת ההתקנה – יש פה תחולה שלמה של חוק.
יפעת שאשא ביטון: זאת אומרת, יש פה הרבה מאוד סעיפים שמדברים על איך בעצם מתנהגים עם המצלמות בתוך המסגרת, ואז הוא אמר – למי שכבר היו מעונות טרם פרסום החוק – אנחנו נחיל את החוק הזה עד שנתיים מיום הפרסום, ולא שלוש שנים כפי שנתנו בתקופת ההסתגלות.
יפעת שאשא ביטון: ואז אמרנו שזה לא הגיוני, כי יוצא שיש את יום פרסום החוק, יש את התחולה מספטמבר 2019, יש את אלה שהיו להם מצלמות, שזה שנתיים אחרי, ויש את החובה שלוש שנים אחרי.
יפעת שאשא ביטון: ואז ביקשנו לאחד את הדברים כדי לעשות קצת סדר בתוך הבלאגן.
יפעת שאשא ביטון: מה שנקבע הוא דבר כזה: שתחולת החוק – איך מתקינים, מה משדרים, אם מותר לו לצפות – כל הדברים שקראנו עד עכשיו, נכנס לתוקף ב-1 לספטמבר, עבור מי שערב פרסום החוק לא היו לו מצלמות.
יפעת שאשא ביטון: ספטמבר 19, ספטמבר הקרוב – כל מי שלא היו לו מצלמות ערב פרסום החוק מחויב לכל החוק במלואו אם הוא מתקין מצלמות, החל מספטמבר 19.
שימרית שקד גיטלין: כולל החובה.
יפעת שאשא ביטון: מה זה כולל החובה?
יפעת שאשא ביטון: אם הוא בחר להתקין מצלמה - - -
שימרית שקד גיטלין: לא, זה לא על מי שבחר, זה על מי שלא היו לו מצלמות.
שימרית שקד גיטלין: מי שלא היו לו מצלמות - - -
יפעת שאשא ביטון: מי שמתקין מצלמות אחרי פרסום החוק מחויב החל מספטמבר 2019 בכל הוראות החוק.
יפעת שאשא ביטון: הוא מתקין אותן כדין, הוא לא יכול לשדר on line, הוא לא יכול לעשות בהם מה שהוא רוצה.
יפעת שאשא ביטון: הוא מתקין אותם לפי הוראות החוק הזה.
יפעת שאשא ביטון: כל מי שיש לו מצלמות לפני פרסום החוק יש לו את התקופה של השנתיים הסתגלות כדי להיערך למילוי הוראות החוק הזה, ובהתאם לכך החוק ייכנס לחובה תוך שנתיים ולא תוך שלוש שנים.
יפעת שאשא ביטון: אנחנו בעצם איחדנו את המועדים האלה.
יפעת שאשא ביטון: זה אומר בצורה פשוטה שמספטמבר 2020 כל המסגרות מחויבות במצלמות וכל המצלמות מקיימות את הוראות החוק הזה עד 2020.
יפעת שאשא ביטון: מי שהיו לו מצלמות טרם פרסום החוק לא מחויב בכל תחולת החוק.
יפעת שאשא ביטון: מי שלא היו לו מצלמות יחויב כבר מ-2019 במילוי הוראות החוק.
סיגל מרד: מי שעד 2020 בוחר מרצונו להתקין מצלמה המשמעות היא שמרגע שהוא מתקין חלות לגביו כל הוראות החוק - - -
שחר סומך: להבנתי ההוראות מיום התחילה חלות על כל פעוטון ביום ההתקנה והוראות המעבר חלות על מי - - -
יפעת שאשא ביטון: שכבר היו לו מצלמות.
שימרית שקד גיטלין: מה זה "הוראות מעבר,?
שימרית שקד גיטלין: לא ברור למה את מתכוונת.
שימרית שקד גיטלין: מה זה הוראות המעבר?
שחר סומך: הצורך להתאים את המצלמות הקיימות - - -
יפעת שאשא ביטון: תקופת ההסתגלות.
שחר סומך: תקופת ההסתגלות לחוק היא רק לגבי מי שכבר היום יש לו מצלמות, ומסיים את תקופת ההסתגלות ב-2020, שזה מועד כניסת החוק לתוקף.
יפעת שאשא ביטון: מה שזה אומר, בעצם – שאם אנחנו דיברנו בדיונים הקודמים שהחוק יחול על מי שהתקשר אתנו, זאת אומרת – מי שיתקין מצלמה ויבוא ויקבל תמרוץ מהמדינה, יחול לגביו כל החוק כולל כל הסעיפים ואמרנו שאנחנו לא רוצים, בעצם, לחבר את זה לעניין של הכסף.
יפעת שאשא ביטון: זה אומר שלא יקרה מצב שמי שלא צריך את התמיכה של המדינה והוא רוצה להתקין מצלמות ולשדר on line, וזה אחרי פרסום החוק – יוכל לעשות את זה.
יפעת שאשא ביטון: ואז אמרנו: כל מי שמתקין מצלמה אחרי פרסום החוק מחויב, החל מספטמבר 2019 בכל מה שהחוק אומר.
יפעת שאשא ביטון: אנחנו מחלקים את זה פשוט לשתי קבוצות: מחויב בכל מה שהחוק אומר.
יפעת שאשא ביטון: מי שכבר יש לו מצלמות בגנים יש לו את השנתיים עד ספטמבר 20 כדי להסתגל, לצורך העניין – להכין את עצמו למילוי החוק, ומ-2020 זה כבר גורף לגבי כולם.
יפעת שאשא ביטון: השינוי הוא גם שמ-2020 זה חובה, ולא מ-2021.
יפעת שאשא ביטון: זאת אומרת, אנחנו נותנים מועד של שנתיים גם לחובה ולא יוצרים פה עוד מדרגה של שנה נוספת.
שחר סומך: להבנתי גם הנוסח שהופץ – זה מה שהוא משקף.
שחר סומך: אני לא יודעת למה שימרית אמרה - - -
שימרית שקד גיטלין: אז נעשה סדר – ככלל, ב-1 לספטמבר 2019 יש חובה להתקין מצלמות.
שימרית שקד גיטלין: תכף נדבר על החריג, אבל החוק אומר שב-1 לספטמבר 2019 מתחילה חובה להתקין מצלמות.
שימרית שקד גיטלין: תכף נדבר מי פטור ממנה - - -
יפעת שאשא ביטון: אנחנו דיברנו אתמול, הדברים היו פשוטים, שצמצמנו את זה מתקופת הסתגלות של שלוש שנים שבה זה יהפוך לחובה לתקופת הסתגלות של שנתיים שבה זה הופך לחובה.
יפעת שאשא ביטון: זה אומר שהחוק נכנס לחובה ב-2020 לכל המסגרות, מי שהיו לו מצלמות ומי שלא היו לו מצלמות.
יפעת שאשא ביטון: זה לגבי החובה.
יפעת שאשא ביטון: בואו נתייחס לגבי החוק עצמו, כל סעיפים החוק.
שימרית שקד גיטלין: החוק נכנס לתוקף - - - אני צריכה לכתוב תאריך אחד שבו החוק מתחיל.
יפעת שאשא ביטון: החוק מתחיל בספטמבר 2019 ומחייב את כל מי שמתקין מצלמה לאחר יום פרסום החוק.
יפעת שאשא ביטון: עד לפה זה בסדר?
יפעת שאשא ביטון: כל מי שלא היו לו מצלמות לפני כן ועכשיו פתאום מתקין מצלמה, בין אם הוא מקבל תמריץ מהמדינה ובין אם לא בא לו לקבל תמריץ מהמדינה – החוק מחייב אותו מספטמבר 2019.
יפעת שאשא ביטון: ברגע שהתקין מצלמה זה אומר שהוא משדר רק במעגל סגור, זה לא מחובר לאינטרנט, לאף אחד לא מותר לצפות, רק המשטרה פותחת – כל מה שקראנו עד עכשיו.
יפעת שאשא ביטון: מי שהיו לו מצלמות, מי שעכשיו יש לו מצלמות, ויש הרבה מאוד מסגרות כאלה, יוכלו, לצורך העניין, להמשיך ולשדר ב on line, או לעשות את מה שהם עושים גם היום במהלך השנתיים הראשונות, עד ספטמבר 2020 שזה גם היום שבו נכנסת חובת התקנת מצלמות.
יפעת שאשא ביטון: זאת אומרת שיש להם שנתיים הסתגלות לשנות את כל מה שהם היו רגילים אליו.
יפעת שאשא ביטון: לכן אני אומרת שיש פה שתי קבוצות: יש פה את הקבוצה שיש להם מצלמות ערב פרסום החוק, ואת הקבוצה שאין לה מצלמות ערב פרסום החוק.
שימרית שקד גיטלין: מי שיש לו מצלמות?
שימרית שקד גיטלין: החוק נכנס לתוקף – נניח שזה יהיה - - -
סיגל מרד: לא, קחי את מועד כניסת החוק לתוקף ב-2020.
שימרית שקד גיטלין: אנחנו ננסח את זה אחר כך.
איילה ויינשטיין: אז איסור הצפייה בצילומים, לצורך העניין, נכנס לתוקף מאוחר יותר למי שכבר היו לו מצלמות.
יפעת שאשא ביטון: כן, אבל תלוי איך את מסתכלת על זה, כי לצורך העניין נתנו בהתחלה שלוש שנים של הסתגלות עד שזה הופך להיות חובה ועד שאת יכולה למלא את הוראות החוק.
שחר סומך: ההבנה היא שמי שכבר עכשיו מותקנות אצלו מצלמות נדרשת לו תקופה מסוימת להסתגל להוראות של החוק.
שחר סומך: זה אומר שהוא עכשיו צריך למדר את האפשרות לצפות, הוא צריך למחוק את הצילומים – דברים שהיום כבר פועלים במעון וצריך לעשות לגביהם שינויים.
יפעת שאשא ביטון: לשנות הרגלי צפייה, כן.
קריאה: השאלה היא – אם בסעיף 7 אין הצדקה להחיל אותו ב-2019 כבר?
יפעת שאשא ביטון: מה, של החובה?
קריאה: האיסור צפייה.
יפעת שאשא ביטון: לא, כי אנחנו לא נהיה פטרונים.
יפעת שאשא ביטון: כי אנחנו לוקחים קבוצה שכבר עובדת בלעדינו, לא חיכתה בכלל שהוועדה הזו תתכנס, ועושה את זה בדרכה שלה.
יפעת שאשא ביטון: אנחנו באים להחיל חוק מסוים מתוך איזושהי תפיסת עולם ומתוך צורך אמיתי שעולה בשטח.
יפעת שאשא ביטון: מי שלא היה וחיכה לחוק יהיה כפוף להוראות החוק מהיום שהוא מתקין את זה.
יפעת שאשא ביטון: מי שכבר יש לו, ויש אנשים – ישבה פה אחת בדיון הקודם ואמרה שכבר 15 שנה יש לה מצלמות בגן, שזה אורח חיים, דרך עבודה, ההורים רגילים.
יפעת שאשא ביטון: היא צודקת, זה בנפשה.
יפעת שאשא ביטון: היא אומרת – עכשיו אני צריכה להתחיל להתארגן מחדש, גם תפיסתית, לשנות את כל ההרגלים שהיו.
יפעת שאשא ביטון: אין שום בעיה, יש שנתיים לעשות את זה.
יפעת שאשא ביטון: מה הרווחנו מהסיפור הזה?
יפעת שאשא ביטון: שאם היינו צריכים לחכות שלוש שנים עד שזו תהיה חובה לכולם, היום אנחנו מחכים רק שנתיים עד שזה יהיה חובה לכולם.
יפעת שאשא ביטון: זאת אומרת, אנחנו מצד אחד באים לקראת ומצד שני מיישרים קו מהר מאוד, יחסית.
יפעת שאשא ביטון: אז יש פה באמת ברכה ואסדרה וזה גם מאוד הוגן מבחינת כל הגורמים שעובדים בשטח.
שימרית שקד גיטלין: אני רוצה לשאול – נניח שיום פרסום החוק הוא 1 לינואר 19.
שימרית שקד גיטלין: לאותו אדם יש מצלמות היום - מבחינתנו, החוק מתחיל לחול עליו ב- 1.9.2020?
קריאה: אבל זה מחייב להתקין את התקנות עד - - -
שימרית שקד גיטלין: ועד ה-1.9.2020 החוק לא חל עליו.
יפעת שאשא ביטון: החוק לא תלוי בתקנות.
שימרית שקד גיטלין: החוק לא חל עליו עד ה-1.9.2020.
שימרית שקד גיטלין: זה מה שכתוב ב- (ב).
שימרית שקד גיטלין: "בתקופה שמיום התחילה ועד יום כ"ד באלול, התשפ"א, 1 בספטמבר 2020, יחולו הוראות חוק זה.
שימרית שקד גיטלין: ..." – ההוראות של החוק חלות – "...
שימרית שקד גיטלין: רק על מעון יום לפעוטות שלא היו מותקנות בו מצלמות".
יפעת שאשא ביטון: שלא היו מותקנות בו מצלמות ערב פרסום החוק.
שימרית שקד גיטלין: בדיוק.
שימרית שקד גיטלין: מי שלא היו מותקנות אצלו מצלמות, החוק לא חל עליו ב-2020.
יפעת שאשא ביטון: החובה נכנסת לתוקף ב-2020.
שימרית שקד גיטלין: ממתי נכנסת לו לתוקף, גם ב-2020?
יפעת שאשא ביטון: החובה נכנסת לתוקף ב-2020 עבור כולם.
יפעת שאשא ביטון: זאת אומרת, אם יש עכשיו גנים, מעונות, שאין בהם מצלמות, הם יכולים לא להתקין את זה עד שבוע לפני 2020.
שימרית שקד גיטלין: אז לגבי כולם החוק מתחיל ב-1.9.2020.
יפעת שאשא ביטון: החובה.
יפעת שאשא ביטון: חובת התקנת המצלמות - - -
שימרית שקד גיטלין: אז - - -
יפעת שאשא ביטון: סליחה, החוק מכיל עוד הרבה מאוד סעיפים שהם לא קשורים בחובה.
שימרית שקד גיטלין: את רוצה שאני אבחין בין הסעיפים השונים?
יפעת שאשא ביטון: גם אתמול אבחנת.
יפעת שאשא ביטון: גם אתמול בודדת את זה, בטח.
שימרית שקד גיטלין: לא, הבחנתי רק בין שלושה סעיפים – בין סעיף העונשין והרישוי.
שימרית שקד גיטלין: אמרתי שהעונשין והרישוי ייכנסו לתוקף יותר מאוחר.
יפעת שאשא ביטון: אני זוכרת מה שדיברנו, כי גם אמרת שזה לא פייר שעל חלק כן יחול סעיף העונשין ועל חלק – לא, בגלל האבחנה שאנחנו עושים.
שימרית שקד גיטלין: - - - אז אין לי הבדל בכלל.
יפעת שאשא ביטון: יש לך הבדל כי החוק עצמו, כל הסעיפים של איך מותר להתקין מצלמות, מי יראה ומי לא יראה, כל הוראות החוק - - -תקשיבו, כל סעיפי החוק חלים על מי שלא היו לו מצלמות ערב פרסום החוק, על כל מי שיתקין את זה מאותו רגע.
יפעת שאשא ביטון: Once התקנת מצלמות – את מתקינה את זה בתנאים של החוק הזה.
יפעת שאשא ביטון: את לא חייבת, את לא חייבת.
שימרית שקד גיטלין: צר לי שמשרד המשפטים פשוט סיכם הסכם מבלי - - -
יפעת שאשא ביטון: זה ממש לא במקום הזה.
יפעת שאשא ביטון: אף אחד לא - - -
שימרית שקד גיטלין: קודם כל הסעיף צריך להיות ברור.
שימרית שקד גיטלין: הרי מה אנחנו אומרים?
שימרית שקד גיטלין: כל אחד יחול עליו ברגע שהוא התקין איזה סעיפים, ואנחנו צריכים לברור איזה סעיפים יחולו עליו.
יפעת שאשא ביטון: הסיפור עכשיו פה הוא לא משפטי.
יפעת שאשא ביטון: ההבדל היחיד בין מה שאנחנו מדברים עכשיו למה שדיברנו בעבר זה שאנחנו כיווצנו את תקופת ההסתגלות משלוש שנים לשנתיים, כי רצו להחיל את הוראות החוק על מי שיש לו כבר מצלמות – הוראות החוק לא מבחינת החובה אלא מבחינת כל החובות של ההתקנה, כבר אחרי שנתיים.
יפעת שאשא ביטון: ואז אמרנו – בואו נאחד את התאריכים.
יפעת שאשא ביטון: זה השינוי שהיה, אין פה כל שינוי במהות.
יפעת שאשא ביטון: אנחנו אומרים – כל מי שמתקין מצלמה מרגע פרסום החוק מחויב לכל מה שהחוק הזה אומר מבחינת המצלמות שהוא מתקין, מי מותר לו לצפות, מי מותר לו לפתוח – כל מה שאנחנו סיכמנו עד לרגעים האלה.
יפעת שאשא ביטון: מי שהיו לו מצלמות לפני פרסום החוק, התחולה של הסעיפים השונים כאן לא חלה עליו.
יפעת שאשא ביטון: העניין של החובה – תקופת ההסתגלות מסתיימת עבור כולם במדינת ישראל בספטמבר 20.
יפעת שאשא ביטון: זה אומר שבספטמבר 20 כבר בכל מסגרת חייבת להיות מצלמה וכל מסגרת במדינת ישראל מחויבת לכל סעיפי החוק הזה ללא יוצא מן הכלל.
שימרית שקד גיטלין: אז מה שאני מבינה – שצריך לעבור סעיף-סעיף, נעשה את זה כמובן אחרי הדיון בוועדה, ונבחן.
שימרית שקד גיטלין: את אומרת שחלק מהסעיפים בחוק הזה יחולו עליו וחלק לא יחולו עליו.
שימרית שקד גיטלין: לדוגמה – נניח הוא שם מצלמה אחת במעון, אז הוא יהיה חייב לשים מצלמות בכל המקומות שבהם שוהים פעוטות במעון?
יפעת שאשא ביטון: אם את מתקינה מצלמות אחרי פרסום החוק את מחויבת להכל.
שימרית שקד גיטלין: הוא שם מצלמה.
שימרית שקד גיטלין: נניח - - -
יפעת שאשא ביטון: שימרית, אני אחסוך לך – את מחויבת לכל מה שכתוב בחוק.
יפעת שאשא ביטון: שני הסעיפים היחידים שאנחנו אתמול החרגנו, כי את המלצת, ואני מקבלת בהחלט את התפיסה שלך הם הסעיפים של החובה שהם מוחרגים, שאמרנו שממילא זה נכנס רק בספטמבר 20, והסעיף של העונשין.
יפעת שאשא ביטון: אלה שני הסעיפים, כי את אמרת שזה לא הוגן שעל חלק כן חל סעיף העונשין ועל חלק – לא חל.
יפעת שאשא ביטון: אז אמרנו שגם סעיף העונשין בדומה לסעיף החובה יחולו ב-2020 באופן גורף על כולם.
יפעת שאשא ביטון: כל היתר – יש פה דיכוטומיה ברורה, לא צריך לעבור סעיף-סעיף.
יפעת שאשא ביטון: כל החוק הזה למעט שני הסעיפים שעכשיו אמרתי – חלים על כל מי שיתקין מצלמות אחרי פרסום החוק, אוקיי?
יפעת שאשא ביטון: הם לא יחולו על מי שהיו לו מצלמות ערב פרסום החוק.
יפעת שאשא ביטון: אין לי דרך יותר פשוטה מזה להגדיר את הדברים.
סיגל מרד: אם התקנתי מצלמה אחרי ערב יום פרסומו של החוק והתקנתי אותה שלא בהתאם להוראות החוק, זה אומר שהוראות העונשין לא יחולו עלי?
איילת ויינשטיין: הרי סעיף 9 מקשר לסעיף 7.
איילת ויינשטיין: העבירה כאן היא – מעשים שנעשו בניגוד לסעיף 7.
איילת ויינשטיין: אז את מחילה את היישום הנורמטיבי בסעיף 7 - - -
שימרית שקד גיטלין: את מחילה את היישום הנורמטיבי, אבל את לא שמה אותם בסיכון מוקדם יותר לדין פלילי, כי אחרת יש מצב ששני אנשים – אחד הוא בסיכון לדין פלילי יותר - - -
יפעת שאשא ביטון: זו גם השאלה ששאלתי אתמול, אבל בואי נגיד שעל זה לא יקום וייפול דבר.
יפעת שאשא ביטון: אני, מבחינתי, כל החלטה שתקבלו פה מקובלת עלי אבל אני חושבת שהאבחנה הזו בין אלה שהיו להם מצלמות ובין אלה שלא היו להם ומחליטים לעשות את זה רגע אחרי, זו האבחנה שצריכה להיות.
יפעת שאשא ביטון: אני רק יכולה לומר לכם שגם בדיונים הקודמים כל מי שהיה אמור להתקשר עם המדינה, למרות שאמרנו שנעשה את ההפרדה בעניין של התמיכה הכלכלית – כן או לא, כל מי שהיה אמור להתקשר עם המדינה ולקבל את התמרוץ, היה מחויב בסעיפי החוק.
יפעת שאשא ביטון: הסיפור היחיד הוא שאנחנו הפרדנו את זה מההיבט הכלכלי.
שימרית שקד גיטלין: זה בעצם לא מה שקראנו.
שימרית שקד גיטלין: נקרא את 13, את סעיף 12 ננסח מחדש.
שימרית שקד גיטלין: עכשיו שאלה שעלתה לי קודם.
שימרית שקד גיטלין: אני לא יודעת אם היא עדיין רלבנטית, אבל מקודם יעל לינדנברג אמרה שהתמרוץ הוא רק לתקופה שלא מדובר בחובה.
יפעת שאשא ביטון: זה מה שדובר כל הזמן.
שימרית שקד גיטלין: אבל בעצם אנחנו אומרים – שעכשיו, כל מי שמתקין מצלמות בעצם כבר חלה עליו החובה.
יפעת שאשא ביטון: כל מי שמתקין מצלמות חלה עליו החובה והוא יכול לקבל את התמרוץ והעידוד שייקבע על ידי המדינה.
שימרית שקד גיטלין: אבל הוא כבר נכנס לחובה ואמרנו שאנחנו רוצים לתמרץ אותו רק כשהוא לא בחובה, בעצם.
יפעת שאשא ביטון: החובה נכנסת לתוקף בספטמבר 2020, כל מי שהתקין מצלמות עד אז ולא היו לו מצלמות לפני כן - - -
שימרית שקד גיטלין: מפה - - - "עד יום התחילה ייתן המנהל הכללי של משרד העבודה והרווחה והשירותים החברתיים הוראות לעניין סיוע כספי".
שימרית שקד גיטלין: מכיוון שיום התחילה השתנה אבל המועד שבו הם צריכים לתת את ההוראות לא משתנה אז אנחנו נכתוב: "עד יום 1 לספטמבר, 19".
שימרית שקד גיטלין: את (ב) נצטרך לכתוב מחדש ולשנות.
<< דובר >> יוסי אוחנה: אנחנו מאוד בעד החוק, אבל אנחנו רוצים להיות שותפים לו וליישם אותו בצורה המיטבית, אך במסגרת הנטלים הכלכליים שמושתים על הרשויות המקומיות זה נטל אחד גדול מדי.
<< דובר >> יוסי אוחנה: יש מעונות שמספר רשויות מפעילות, מספר לא מבוטל של מעונות שאנחנו מפעילים.
<< דובר >> יוסי אוחנה: התקציב, כמו ששמענו פה, הוא רק לתקופת התמריץ ולא לאחר מכן.
<< דובר >> יוסי אוחנה: גברתי ראתה במהלך הדיון שעלו סוגיות שונות לגבי טיב המצלמות ואיכותן.
יפעת שאשא ביטון: היה בדיונים הקודמים והיו גם על זה תשובות.
<< דובר >> יוסי אוחנה: ואולם, בכל זאת עלתה פה למשל סוגיה שלפני כן לא היינו מודעים לה, שמצלמות שלא משדרות ב WI FI והם חייבות להיות בכבלים בלבד.
<< דובר >> יוסי אוחנה: זה עלויות שלנו קשה להתמודד אתן.
<< דובר >> יוסי אוחנה: או שהמדינה תעזור לנו או שההורים ישתתפו בזה.
יפעת שאשא ביטון: אל תכניס את העניין של ההורים כי זה סתם יהיה בעוכריך, גם ככה, אתה יודע, הבטן שלי מייד מתמלאת על כל מה שהשלטון המקומי מנסה לזרוק כל פעם.
<< דובר >> יוסי אוחנה: גברתי, אל"ף, אני לא מאיים ולא באתי לאיים.
יפעת שאשא ביטון: כי כבר דיברתי על השימוש הזה כל פעם בהורים, סוג הלחצים שמפעילים על ההורים.
יפעת שאשא ביטון: תבקשו מאתנו את זה – נעלה לכם במחיר.
<< דובר >> יוסי אוחנה: אני לא מבקש לאיים.
<< דובר >> יוסי אוחנה: אנחנו רוצים להיות חלק מהחוק.
<< דובר >> יוסי אוחנה: אנחנו מכירים בחשיבות של החוק, אנחנו מפעילים בעצמנו מעונות לילדים.
<< דובר >> יוסי אוחנה: אנחנו רוצים ליישם את החוק, רק לא יכולים ליישם אותו כשהכיסים ריקים, זה הכל.
<< דובר >> יוסי אוחנה: גברתי יכולה לזרות בי עכשיו טינה בלי די, אבל זה לא יעזור, כסף זה לא יביא.
<< דובר >> יוסי אוחנה: אני באמת בא בידיים נקיות - - -
יפעת שאשא ביטון: אין לי שום טינה אליך, נהפוך הוא.
<< דובר >> יוסי אוחנה: לא, כי גברתי אומרת – הרשויות המקומיות, אתם מפעילים לחץ ומאיימים.
<< דובר >> יוסי אוחנה: אני באמת לא באתי לאיים, אני רק באתי להגיד על כיסים ריקים.
יפעת שאשא ביטון: אין לי ולו טיפת טינה אליכם, אבל לפעמים צריך לעשות קצת סדר בדברים וליישר אותם, כי אנחנו מכירים את השיח ואת הניסיונות של כולם לנסות למתוח את הכל מכל כיוון.
יפעת שאשא ביטון: דיברנו כאן בכל הדיונים הקודמים שהסיפור של עלויות המצלמות הוא לא כמו שמנסים להציג אותו, ולהתקין מצלמות לפעמים זה אפילו יותר זול ממזגן – לא לפעמים, אלא זה יותר זול מלהתקין מזגן.
יפעת שאשא ביטון: אני לא זוכרת שאתם באתם וביקשתם שבשביל שתתקינו מזגן ההורים ישלמו או אנחנו נשלם.
יפעת שאשא ביטון: שמענו כאן מהרבה מאוד מעונות שלא גובים סכומים אסטרונומיים, שהתקינו מצלמות מיוזמתם, על חשבונם, בלי לבוא ולבקש מהמדינה שתתערב בצורה כזו או אחרת וגם מתחננים שנניח להם לנפשם ושהם ימשיכו להתנהל כפי שהתנהלו עד היום.
יפעת שאשא ביטון: אז לבוא ולהגיד עכשיו להורים – אם יבקשו ממני להתקין מצלמה אז אני אעלה לכם במחיר?
יפעת שאשא ביטון: אני לא רוצה להשתמש במילים קשות, אני אנסה למצוא מילה עדינה, אך אני לא מוצאת – כי זה באמת, באמת, יוסי.
יפעת שאשא ביטון: זה גם לא מתאים לך בשיח שאתה בדרך כלל מנהל אתנו כאן.
יפעת שאשא ביטון: זה לא מתאים לשיח.
יפעת שאשא ביטון: אז אני אומרת: בואו נשתחרר מהמקום הזה.
יפעת שאשא ביטון: יש לך שנתיים עכשיו.
יפעת שאשא ביטון: תתקינו את המצלמות בשנתיים האלה, קבלו תמרוץ מהמדינה.
יפעת שאשא ביטון: פשוט, נכון?